B E S Z Á M O L Ó

**az Ügyrendi és Összeférhetetlenségi Bizottság**

**2021. évi tevékenységéről**

Az Ügyrendi és Összeférhetetlenségi Bizottság (a továbbiakban: Bizottság) a 2021. évben 3 taggal tevékenykedett, változás a tagok tekintetében az elmúlt évhez képeset nem történt.

A Bizottság tagjai:

* Horváth János (a Bizottság elnöke),
* Markó Ferenc (a Bizottság képviselő tagja),
* Kis Zsoltné (a Bizottság külső, nem képviselő tagja).

Magyarország Kormánya 2020. november 4. napjától az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdet ki.

A veszélyhelyzet Kormány általi kihirdetéséből adódóan a helyi önkormányzatok, így a bizottságok működését illetően is alkalmazásra került *a katasztrófavédelemről és a hozzá kapcsolódó egyes törvények módosításáról* szóló 2011. évi CXXVIII. törvény 46. § (4) bekezdése, mely alapján veszélyhelyzetben a települési önkormányzat képviselő-testületének feladat- és hatáskörét a polgármester gyakorolta. A fentiek értelmében a veszélyhelyzet ideje alatt sem a képviselő-testület, sem a bizottságok üléseinek a *Magyarország helyi önkormányzatairól* szóló 2011. évi CLXXXIX. törvény szerinti összehívására nem volt lehetőség.

2021. június 15. napjától *a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény egyes rendelkezéseinek eltérő alkalmazásáról* szóló 307/2021. (VI. 05.) Korm. rendelet lehetővé tette a képviselő-testület és a bizottságok számára ülés tartását.

A fentiek alapján a Bizottság a 2021. évben első alkalommal 2021. június 28. napján ülésezett.

Ezt követően - 2021. december 07. napjáig - a Bizottság 6 ülést tartott, melyek során véleményezte a Képviselő-testületi ülések előterjesztéseit és összesen 24 határozatot hozott. Határozat-képtelenség miatt egy ülés sem maradt el.

A Bizottság az Önkormányzat Szervezeti és Működési Szabályzatáról szóló 24/2014. (XII. 19.) önkormányzati rendelet 49. § (3) bekezdése értelmében 2021. júniusában a bizottságok nem képviselő tagjainak vagyonnyilatkozatait átvette.

A Kiskőrös Város 2021. évi költségvetéséről szóló 3/2021. (II. 22.) önkormányzati rendelet alapján a Bizottság nem rendelkezett céltartalékkal.

**Kiskőrös, 2021. december 06.**

**Horváth János s.k.,**

**a bizottság elnöke**

**Beszámoló a Kiskőrös Város Képviselő-testülete**

**Pénzügyi Bizottsága 2021. évi tevékenységéről**

A 2021. évben is 3 taggal tevékenykedett a bizottság:

* Pethő Attila Antal a bizottság elnöke
* Ungvári Ferenc a bizottság tagja - képviselő úr
* Dénes István a bizottság tagja - nem képviselő

A bizottság 2021. november 26-ig 6 ülést tartott, hiszen a *katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény egyes rendelkezéseinek eltérő alkalmazásáról* szóló 307/2021. (VI. 05.) Korm. rendelet alapján 2021. június 15-től a települési önkormányzat képviselő-testülete, ezek bizottsága feladat- és hatáskörét maga gyakorolja; azt megelőzően a polgármester gyakorolta.

A bizottság 27 határozatot hozott, amelyekben egyhangú *igen*nel születtek a döntések.

A bizottság évközben figyelemmel kísérte a bevételek és kiadások alakulását, a hitelfelvételt, illetve a költségvetés módosításait.

Az év során folyamatosan érkeztek be a támogatásokat elszámoló szervezetek számlái, amelyeket tételesen átvizsgált a Bizottság az *államháztartáson kívüli forrás átadásáról-átvételéről* szóló 16/2015. (VI.18.) önk. rendelet 7. §-ában kapott felhatalmazása alapján.

**A 200.000 Ft – 500.000 Ft egyedi nyilvántartás érték között az eszközök selejtezését az intézmények a Pénzügyi Bizottság előzetes engedélyezésével végezhetik a Polgármesteri Hivatal *selejtezési és hasznosítási szabályzata* III. 1. pontja alapján. Benyújtották az intézmények a selejtezési igényeiket a bizottság felé.**

Kiskőrös, 2021. november 26.

Pethő Attila sk.

a bizottság elnöke

**BESZÁMOLÓ**

**KISKŐRÖS VÁROS KÉPVISELŐ-TESTÜLETE**

**TÁRSADALOMPOLITIKAI BIZOTTSÁGA**

**2021. évi**

**tevékenységéről**

A Társadalompolitikai Bizottság (a továbbiakban: Bizottság) tagjai:

Szlovák Pál a bizottság - *képviselő* - elnöke

Nikléczi Gábor a bizottság - *képviselő* – tagja

Aszódi János a bizottság - *nem képviselő* – tagja

A Bizottság 2021. november 30. napjáig:

* 6 alkalommal ülésezett,
* összesen 43 határozatot hozott.

A Bizottság 2021. évi munkatervében meghatározottak szerint véleményezte a Képviselő-testületi ülések előterjesztéseit.

A Bizottság az

* Esély Otthon- Fészekrakó Program Kiskőrösön” pályázat keretében város szakember ellátásának megtartására meghirdetett lakhatási támogatásra 2021. június hónapjában benyújtott 18 pályázat elbírálásáról, valamint
* a Bursa Hungarica Felsőoktatási Önkormányzati Ösztöndíjpályázat 2022. évi fordulójára 2021. novemberében 9 érvényes pályázat, - 7 „A” típusú, 2 „B” típusú pályázat elbírálásról döntött.

**Kiskőrös, 2021. december 03.**

**Szlovák Pál s.k.,**

**a bizottság elnöke**

B E S Z Á M O L Ó

**KISKŐRÖS VÁROS KÉPVISELŐ-TESTÜLETE**

**Kulturális, Turisztikai és Sport Bizottsága 2021. évi tevékenységéről**

A Kulturális, Turisztikai és Sport Bizottság 2021. évben is 3 taggal tevékenykedett.

A Bizottság elnöke Filus Tibor képviselő, a tag Gmoser András képviselő és a Bizottság külső, nem képviselő tagja Fodor Tamás.

A Kulturális Turisztikai és Sport Bizottságnak 2021. december 3. napjáig 6 megtartott ülése volt, melyek során meghatározta a bizottság munkatervét, megtárgyalta a testületi előterjesztéseket, előzetesen véleményezte a város költségvetését, a feladat- és hatáskörébe tartozó ügyekben számszerűen 30 határozatot hozott.

A bizottság szervezésében került megrendezésre a Nemzeti Összetartozás Napja, Nagy Imre Napja.

A Bizottság a Társadalompolitikai Bizottsággal közösen döntött a BURSA HUNGARICA ösztöndíjra beérkezett pályázatokról.

A Bizottság a 2021. évi munkaterv alapján tartotta meg az üléseit és a benne megfogalmazott fő feladatait teljesítette.

Kiskőrös, 2021. november 29.

Filus Tibor sk.

a Bizottság elnöke

**B E S Z Á M O L Ó**

**Kiskőrös Város Képviselő-testülete**

**Ipari, Mezőgazdasági és Klímapolitikai Bizottságának**

**2021. évi tevékenységéről**

A bizottság tagjai:

Pohankovics András a bizottság elnöke, képviselő

Kudron Tamás a bizottsági tagja, képviselő

Lengyel Gábor a bizottság tagja

A Kormány a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelet értelmében az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdet ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése értelmében a képviselő-testület feladat- és hatáskörét, így a bizottság feladat- és hatáskörét is a polgármester gyakorolta.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény egyes rendelkezéseinek eltérő alkalmazásáról szóló 307/2021. (VI. 05.) Korm. rendelet alapján a bizottság a feladat- és hatáskörét 2021. június 15. napjától maga gyakorolja.

Az Ipari, Mg-i és Klímapolitikai Bizottság 2021. június 15. napjától november 30. napjáig 6 alkalommal megtartott ülése során véleményezte a képviselő-testületi előterjesztéseket. A feladat- és hatáskörébe tartozó ügyekben számszerűen 21 határozatot hozott. A bizottság tagjai határozataikat egyhangú döntéssel hozták meg.

A Bizottság a Képviselő-testületi ülések előterjesztéseinek véleményezése mellett ellátta az Önkormányzat Szervezeti és Működési Szabályzatában és a vagyonrendeletben foglalt feladatait. Figyelemmel kísérte az Önkormányzat vagyongazdálkodását, költségvetésének alakulását, továbbá pályázatait. Nyomon követte az Önkormányzat vagyonában történő változásokat.

Kiskőrös, 2021. december 06.

Pohankovics András sk.

az Ipari, Mezőgazdasági és

Klímapolitikai Bizottság

elnöke